ভবানীপুরে গণেশ পুজোর উদ্বোধনে মুখ্যমন্ত্রী মমতা বন্দ্যোপাধ্যায়

ওয়েব ডেস্ক: আজ গণেশ চতুর্থী। উৎসবের আমেজে মেতে উঠেছেন বাংলা তথা গোটা দেশের মানুষ। আর এবার পুজোর উৎসবে শামিল হলেন মুখ্যমন্ত্রী মমতা বন্দ্যোপাধ্যায় (Mamata Banerjee)। মহারাষ্ট্র নিবাসের গণেশ পুজো উদ্বোধনে গেলেন মুখ্যমন্ত্রী। এবার ১০১তম বছরে পড়ল মহারাষ্ট্র নিবাসের গণেশ পুজো।

গণেশ পুজোর এই বিশেষ দিনটি মহারাষ্ট্রে ধুমধাম করে পালিত হয়। বাপ্পার আশীর্বাদ নিতে লাখ লাখ ভক্তের সমাগম হয় মুম্বই-মহারাষ্ট্রে। তাই মুম্বইয়ের পুজোর ধাঁচেই ১১দিন ধরে গণেশ পূজো হয় মহারাষ্ট্র নিবাসে। দু’বছর আগে মহারাষ্ট্র নিবাসের গণেশ পুজোর উদ্বোধনের এসেছিলেন মুখ্যমন্ত্রী মমতা বন্দ্যোপাধ্যায়। এবছর ফের গণেশ পুজোর উদ্বোধনে গেলেন মুখ্যমন্ত্রী।

আরও পড়ুন: তৃণমূল ছাত্র পরিষদের প্রতিষ্ঠা দিবসে কী বার্তা দেবেন মমতা অভিষেক?

উল্লেখ্য, মহারাষ্ট্রের যে সকল বাসিন্দারা কলকাতায় থাকেন তাঁরা সকলেই মহারাষ্ট্র নিবাসের এই গণেশ পুজোতে শামিল হন। মুম্বইয়ে যেভাবে গণেশ পুজোর রীতিনীতি পালন করা হয় এখানেও ঠিক একইভাবে রীতিনীতি পালন করা হয়। নানান রকম ভোগ রেঁধে গণেশের ভোগের থালা সাজিয়ে তোলা হয়। আবার পুজো দেওয়া থেকে শুরু করে একাধিক ব্যবস্থা রয়েছে মহারাষ্ট্র নিবাসের এই গণেশ পুজোয়।

দেখুন অন্য খবর